b'\n_START_ARTICLE_\nLockheed Martin F-16 Fighting Falcon\n_START_SECTION_\nZgodovina\n_START_PARAGRAPH_\nNastanek sega v obdobje pred tremi desetletji, ko so ZDA razpisale nate\xc4\x8daj za lahkega lovca. Predhodno letalo F-15 Eagle je bilo sicer za tiste \xc4\x8dase odli\xc4\x8dno letalo ampak tudi precej drago. Medtem je Sovjetska zveza dala ve\xc4\x8dji poudarek na manj\xc5\xa1a in enostavnej\xc5\xa1a letala, ki so bila zelo okretna, vendar tudi cenej\xc5\xa1a in jih je bilo mo\xc5\xbeno proizvajati v ve\xc4\x8djih koli\xc4\x8dinah._NEWLINE_Od prijavljenih proizvajalcev na nate\xc4\x8daj se je zahtevalo zelo gib\xc4\x8dnega lovca, ki bi prevzel prevlado v zraku. Te zahteve sta izpolnjevala dva proizvajalca letal. To sta bila Northrop in general Dynamics._NEWLINE_Northrop je predstavil letalo z dvema motorjema in z velikim potiskom. Medtem ko je General Dynamics predstavil letalo z enim motorjem, kar je cenej\xc5\xa1a varianta, vendar predstavlja ve\xc4\x8djo nevarnost ob odpovedi motorja. Oba sta pokazala tako veliko, da sta bila leta 1975 oba izbrana. General Dynamics je imel letalo, ki so ga poimenovali YF-16, kasneje je letalo postalo F-16. Northropovo letalo so poimenovali YF-17, iz katerega je nastalo letalo F/A-18.\n_START_SECTION_\nZmogljivosti\n_START_PARAGRAPH_\nPovsem nov je bil sistem fly-by-wire. Pri njem gredo vsi ukazi iz krmilne ro\xc4\x8dice v ra\xc4\x8dunalnik, potem jih ta obdela in po\xc5\xa1lje do motorjev. Dobil je tudi sistem za aerodinami\xc4\x8dno konfiguracijo aerodinamike (CCV). To pomeni, da so v ra\xc4\x8dunalnik vstavili omejitve za odklon krmilnih povr\xc5\xa1in in potisk motorjev, s \xc4\x8demer so prepre\xc4\x8dili, da bi pilotu med manevriranjem zmanjkalo vzgona. To pilotu omogo\xc4\x8da, da se lahko bolj posveti letenju ter zra\xc4\x8dnemu boju. Letalne zmogljivosti so se pokazale za izjemne. Letalo lahko leti pri vpadnih kotih +26 stopinj in zdr\xc5\xbei te\xc5\xbenostni pospe\xc5\xa1ek do 9 G. Imel je vgrajen Westinghouseov radar, ki je bil najve\xc4\x8dji takratni radar, hlajen na teko\xc4\x8di vodik. Njegov doseg je bil od 19 do 150\xc2\xa0km. Imel pa je \xc5\xa1e eno novost in to je sistem glej dol-streljaj dol. Doseg slednjega je bil 54\xc2\xa0km.'